བླ་མ་བཤེས་གཉེན་བསྟེན་ཚུལ་འགལ་ཟེར་དུས་ཡིན་ཅི་མིན་ཅི་བླ་མའི་སྐེ་སྒྲོག་འཇུ་སྟེ་འགྲམ་ལྕག་གཞུ་དགོས་པ་རེད་ཡས།དགོས་མ་རེད།རྩ་བ་ཉིད་ནས་དགོས་མ་རེད།རིག་གནས་གསར་བརྗེ་ཆེན་པོ་ནང་བཞིན་བྱུང་དགོས་རེད་པས།དེ་འདྲ་རྩ་བ་ཉིད་ནས་དགོས་མ་རེད།ངའི་བླ་མའི་ཆོས་སྐྱོང་བསྟེན་པ་རེད།ངས་བསྟེན་གྱི་མེད་བཤད་པ་ཡིན་ན།ཁོས་དངོས་གནས་བཤད་པ་ཡིན་ན་བཤེས་གཉེན་བསྟེན་ཚུལ་འགལ་ཚར་རེད་གང་ལྟར།ཏན་ཏན་འགལ་ཚར་རེད།དཔལ་ལྡན་བླ་མའི་རྣམ་པར་ཐར་པ་ལ།སྐད་ཅིག་ཙམ་ཡང་ལོག་ལྟ་མི་སྐྱེད་ཞིང་།རྣམ་མིན་གྱི་རྣམ་ཐར་དེ་ལ་སྐད་ཅིག་ཙམ་ཡང་ལོག་ལྟ་མི་སྐྱེས་ཞེས།ལོག་ལྟ་རྩ་བ་ཉིད་ནས་སྐྱེས་རྒྱུ་མེད་རེད།སྐད་ཅིག་ཙམ་གྱི་ལོག་ལྟ་སྐྱེས་སོང་ན།དེ་ནས་བཤེས་གཉེན་བསྟེན་ཚུལ་འགལ་འགྲོའི་རེད།དེང་སང་དེ་འདྲ་མ་རེད་བ།བླ་མ་སྐད་གྲགས་ག་ཆེར་ཆེར་དེའི་བཀའ་སྒྲུབ་དགོས་ཀྱིས།བླ་མ་སྙོམ་ཆུང་ཞིག་གིས་བཀའ་ཕན་ཐོག་ཅན་གསུང་ནའང་ཅི་མེད་གཏོང་བ་དང་།སྐད་གྲགས་ཆེ་ན་ཕན་ཐོག་གི་ཡོད་མ་རེད།རང་དངོས་གནས་སྐྱབས་མཁན་འདི་རང་གི་རྩ་བའི་བླ་མའི་སྐྱབས་དགོས་རེད་མ་གཏོགས་སྐད་གྲགས་ཆེ་ཆུང་བཤད་ས་རག་གི་མ་རེད།དེ་འདྲ་ཡིན་དུས་ལས་ང་རང་ཚོ་རང་རང་སོ་སོའི་རྩ་བའི་བླ་མའི་བཀའ་དགོངས་མ་འགལ་པ་འཆི།ལྟ་གྲུབ་གཙང་མར་བསྟན་པ་སྐྱོང་བར་འཛིན་པ་ནང་ནས།དངོས་གནས་འདྲ་ནས་བསྟན་པ་སྐྱོང་བ་ལ་བར་ཆད་ཆེན་པོ་ཡོད་རེད།བར་ཆད་ཡོད་པའི་རྒྱུ་མཚན་ཅི་རེད།འདུ་ཁང་གཅིག་ལ་ཅ་ལག་ཡག་པོ་གཅིག་ཡོད་ན།ཅ་ལག་ཡག་པོ་དེ་ལ་རྐུན་མ་ཤོར་གྱི་ཡོད་རེད།ཇག་པ་ཤོར་གྱི་ཡོད་རེད།ནང་ལོར་རྐུན་མ་ཤོར་གྱི་རེད།ཕྱི་ལོག་ལ་རྐྱུན་མ་ཤོར་གྱི་རེད།བདག་པོ་ཡག་པོ་མ་རྒྱག་ན་དཀའ་ལས་ཁག་པོ་ཡོད་རེད།ཅ་ལག་སྡུག་པོ་ཞིག་ཕྱི་ལོར་བཞག་ན་ཁྱིས་ཟ་རྒྱུ་རེད་མ་གཏོགས་སྐྱོན་གང་ཡང་ཡོད་མ་རེེད།བདག་པོ་འཛིན་མཁན་ཡོད་མ་རེད།དཔེར་དེ་བཞིན་དུ།ང་རང་ཚོའི་རི་བོ་དགེ་ལུགས་པ་དེ་བསྟན་པ་དེ་བསམ་གྱི་མི་ཁྱབ་པ་ནོར་བུ་བླ་ན་མེད་པ་ཡིན་ཐག་བཅོད་རེད།འདི་འཛིན་སྐྱོང་དཔལ་སྲུང་བྱེད་པ་ལ་བར་ཆད་ཆེན་པོ་ཡོད་པ་རེད།དེ་ནང་མི་དང་མི་མིན་གྱི་བར་ཆད།སྣ་ཚོགས་ཀྱི་བར་ཆད་ཆེན་པོ་ཡོད་རེད།བར་ཆད་དེ་འདྲ་ཡོད་ཚར་དུས་ལ་བར་ཆད་དེ་སྲུང་མཁན་ཡིན་ཅི་མིན་ཅི་སྲུང་མ་ནུས་པ་ཁྱད་པར་ཅན་མེད་མི་ཆོག་རེད།དེ་བྱེད་ནས་སྔོན་མ་དངོས་ཀྱི་དམ་བཅའ་པ་རྗེ་བཙུན་འཇམ་དཔལ་དབྱངས་ཀྱི་དམ་བཅའ་དེ་འདྲ་ཡོད་རེད།སྔོན་གྱི་དམ་བཅའ་གང་འདྲ་ཡོད་རེད་ཟེར་ན།སྤྱིར་བཏང་རྗེ་བཙུན་འཇམ་དཔལ་དབྱངས་དེ་ཇོ་བོ་ཡིད་ཤེས་ནོར་བུ་བདག་ཅག་སྟོན་པ་ཁོང་གི་རྩ་བའི་བླ་མ་རེད།བདག་ཅག་སྟོན་པ་ཤ་ཀྱ་ཐུབ་པ་འདི་ཡང་ཁོང་རྗེ་བཙུན་འཇམ་དཔལ་དབྱངས་ཀྱི་བཀའ་དྲིན་ལ་རྟེན་ནས་མངོན་པར་རྫོགས་པར་སངས་རྒྱས་པ་ཡིན་གསུང་པ་རེད།འདི་ཡིན་དུས་ལས་རྗེ་བཙུན་འཇམ་དཔལ་དབྱངས་ལ་རྒྱལ་བ་ཀུན་གྱི་ཡབ་གཅིག་འཇམ་དཔལ་དབྱངས་ཞེས་བརྗོད་པའི་རྒྱུ་མཚན་འདི་རེད།རྗེས་མ་བདག་ཅག་སྟོན་པ་ཤ་ཀྱ་ཐུབ་པ་མངོན་པར་རྫོགས་པར་སངས་རྒྱས་པའི་སྐབས་སུ་ལ་ཡང་ཁོང་སློབ་མའི་ཚུལ་དུ་བྱེད་པ་རེད།ཁོང་དམ་བཅའ་གང་འདྲ་འཇོག་ཡོད་རེད་ཟེར་ན།སེམས་ཅན་ཐམས་ཅད་བླ་ན་མེད་པའི་གོ་འཕང་ལ་བཀོད་མ་ཐུབ་ཀྱི་བར་དུ་ང་སངས་རྒྱས་ཀྱི་མེད་ཞེས་རྗེ་བཙུན་འཇམ་དཔལ་དབྱངས་ཀྱི་ངག་གི་དམ་བཅའ་འཇོག་པ་རེད།ཁོད་བླ་མ་དགོས་སར་བླ་མ་སྤྲུལ་གྱི་ཡིན།ཡིད་དམ་དགོས་སར་ཡིད་དམ་སྤྲུལ་གྱི་ཡིན།སྲུང་མ་དགོས་སར་སྲུང་མ་སྤྲུལ་གྱི་ཡིན།སློབ་མ་དགོས་སར་སློབ་མ་སྤྲུལ་གྱི་ཡིན་གསུངས་ཡོད་རེད།དོན་དངོས་ནས་ལ་གནས་པ་རེད།བླ་མ་སྤྲུལ་པ་དེ་ཡོངས་སུ་གྲགས་པ་དེ་རྗེ་ཙོང་ཁ་པ་ཆེན་པོ་རེད།ཡིད་དམ་སྤྲུལ་པ་དེ་འཇིགས་བྱེད་རེད།སྲུང་མ་སྤྲུལ་པ་དེ་དམ་ཅན་ཆོས་ཀྱི་རྒྱལ་པོ་དང་བསྟན་སྲུང་ཆེན་པོ་རྡོ་རྗེ་ཤུགས་ལྡན་དེ་འདྲ་རེད།དེ་འདྲ་སློབ་པ་སྤྲུལ་མཁན་མང་པོ་ཡོད་རེད།ཁོང་གིས་དེ་འདྲ་སྤྲུལ་གྱི་ཡིན་ཞེས་དམ་བཅའ་དེ་འདྲ་ཡོད་རེད།ཕྱི་སུ་རྗེ་བླ་མ་བློ་བཟང་གྲགས་པ་དེ་ནི་དགའ་ལྡན་ལ་བཞུགས་པའི་སྐབས་སུ་འདུལ་འཛིན་གྲགས་པ་རྒྱལ་མཚན་གྱི་སྐབས་དེ་དུས་ལའང་ཚུལ་མཛད་པའི་ལོ་རྒྱུས་ཡོད་རེད།